สวัสดีค่ะ คือหนูมีความรู้สึกเครียดในหลายๆเรื่องของชีวิต ทั้งเรื่องเรียน เรื่องงาน เรื่องครอบครัว เรื่องเพื่อน เรื่องต่างๆมากๆแล้วชอบนำมาคิดอยู่คนเดียว ทำให้เกิดความเครียดจากสิ่งที่เก็บมาคิดอยู่บ่อยๆค่ะ แต่คือพยายามที่จะเลิกคิดแล้วแต่ก็ทำไม่ได้ซักทีค่ะ บางทีก็รู้สึกคิดมากจนถึงขั้นวิตกกังวลไปเลยค่ะ บางเรื่องมันกลับทำให้เราไม่มั่นใจที่จะทำสิ่งที่เราเป็นอยู่ บางทีก็เกิดความรู้สึกที่ไม่ชอบตัวเอง ไม่ชอบนิสัยตัวเองบางอย่าง ไม่ชอบสิ่งที่เราทำหรือพูดออกมาค่ะ คุณมีวิธีแนะนำที่จะจัดการกับความรู้สึกตัวเองอย่างไรบ้างไหมคะ ทำให้เราสามารถจัดการกับความรู้สึกต่างๆที่ถาโถมมา และความเครียดที่เกิดขึ้นอยู่บ่อยครั้งค่ะ
สวัสดีค่ะ อาการเครียดจากปัญหาต่างๆในชีวิตนั้นสามารถเกิดขึ้นไดักับทุกคน ซึ่งหากได้ตั้งสติ และแก้ไขปัญหาต่างๆไปได้ อาการน่าจะดีขึ้นแต่ถ้ายังมีความเครียดอยู่เป็นประจำอย่างต่อเนื่องก็อาจส่งผลกระทบต่อสุขภาพร่างกายและจิตใจ ทำให้มีอาการทางกายเช่นปวดศีรษะ อ่อนเพลีย มึนหัวร่วมด้วยได้ดังนั้นควรพยายามตั้งสติ อยู่กับปัจจุบัน และไม่คิดมากไปกับเรื่องที่เกิดไปแล้้วหรือเรื่องที่ยังไม่เกิด พยายามหาสิ่งที่ชอบทำเพื่อเบี่ยงเบนความสนใจจากเรื่องที่ทำให้เครียดหรือกังวล และหากรู้สึกว่าเครียดมาก ซึมเศร้า ไม่สามารถไปเรียนหรือทำงานได้ตามปกติ มีความคิดอยากฆ่าตัวตาย อาจเป็นภาวะทางจิตที่ควรไปพบจิตแพทย์